Sesiunea specială a examenului de Bacalaureat 2024 va începe astăzi cu proba scrisă la Limba și Literatura Română. Această sesiune este destinată absolvenților de liceu participanți la loturile olimpice și la competițiile sportive și artistice internaționale care se desfășoară în aceeași perioadă cu Examenul Național de Bacalaureat din iunie-iulie, informează Rador Radio România.
Proba obligatorie profilului Matematică sau Istorie se va desfășura miercuri, iar joi va avea loc proba la alegerea profilului și specializării.
Elevii care învață în una dintre limbile minorităților naționale vor susține vineri proba scrisă la Limba Maternă. Rezultatele inițiale se vor afișa pe 31 mai, până la ora 12:00, iar contestațiile vor putea depuse în aceeași zi, până la ora 14:00.
Rezultatele finale vor fi afișate pe 4 iunie. Sesiunea specială a Examenului de Bacalaureat 2024 se va desfășura în județul Prahova, fiind înscriși 185 de candidați.